पाएं अपने शहर की ताज़ा ख़बरें और फ्री ई-पेपरडाउनलोड करें
जिले के गोटन क्षेत्र में स्थित मांगलियावास फांटा ट्रस्ट द्वारा श्वास बैंक स्थापित की गई है। अब युवाओं द्वारा इसके लिए भामाशाहों से सहयोग लिया जा रहा है। सामाजिक कार्यकर्ता लक्ष्मण मेघवंशी ने बताया कि देश में ऑक्सीजन की बढ़ती कमी को दूर करने के लिए जागरूक युवाओं ने भामाशाहों के सहयोग से बैंक खोलने का प्रस्ताव लिया है।
इसके लिए राशि जुटाना शुरू कर दिया है। उन्होंने बताया कि बैंक के लिए पांच ऑक्सीजन उत्पादन करने की तथा पांच ही ऑक्सीजन लेवल जांचने के लिए मशीनें खरीदी जाएगी। इसके लिए भामाशाहों से सहयोग लिया जा रहा है।
उन्होंने बताया कि बैंक में ऑक्सीजन प्लांट से हर रोज 30 सिलेंडर तैयार किए जाएंगे तथा ट्रस्ट के अलावा लोगों को घर पर जरूरत पड़ी तो वहां भी भेजे जाएंगे तथा आस-पास के अस्पतालों में जरूरत पड़ी तो अस्पतालों में भी भेजे जाएंगे। जानकारी अनुसार पहले ही दिन भामाशाहों से 80 हजार रुपए एकत्रित किए गए है। उल्लेखनीय है कि बैंक संचालन व वित्तीय सहायता के लिए सोशल मीडिया पर युवाओं ने ग्रुप बनाया है तथा संत उमाराम महाराज ट्रस्ट मांगलियावास फांटा में श्वास बैंक स्थापित करने के लिए आर्थिक सहायता के लिए निवेदन किया जा रहा है। वहीं भामाशाह व क्षेत्र के ग्रामीणों द्वारा सहयोग दिया जा रहा है। कोषाध्यक्ष श्रवण राम जमेरिया, अध्यक्ष रामचंद्र लोहिया, महेंद्र कड़ेला, उपाध्यक्ष मेघवाल समाज सुरेंद्रसिंह, मेघराज आदि ने आभार जताया।
लोगों ने की सराहना, बढ़ चढ़कर करेंगे सहयोग
युवाओं की इस पहल के बारे में सुनने के बाद क्षेत्र के लोगों ने युवाओं द्वारा उठाए गए इस कदम की सराहना की तथा कहा कि सहयोग के लिए सभी लोग बढ़-चढ़कर हिस्सा लेंगे ताकि आम आदमी को कोरोना काल मे ऑक्सीजन की कमी का सामना नहीं करना पड़े। लोगों ने बताया कि पहले दिन ही करीब 80 हजार का सहयेाग किया जा चुका है तथा आगे भी जारी रहेगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn